29 beseer in KZN-busongelukLugfoto van die Natal Spa Hot Springs Foto: Momsmatter Durban Directory Altesaam 29 mense is beseer in ŉ busongeluk naby die Natal Spa Hot Springs naby Paulpietersburg in KwaZulu-Natal. “Die ongeluk het Saterdagaand gebeur,” het Robert McKenzie, woordvoerder van die nooddienste, in ŉ verklaring gesê. “Twee mense is kritiek beseer, agt het ernstige beserings opgedoen en die res het slegs geringe beserings opgedoen.” Die beseerdes is na ŉ plaaslike hospitaal geneem. “Die polisie ondersoek die oorsaak van die ongeluk,” het McKenzie gesê. -SAPA